Recela 9 : Odawara (gweta)

Recela 9 : Odawara  ~ 小田原 (JA)

Recela 9 : Odawara  ( niponavon 小田原 ) tir saneafa gweta ke sposaf gwetak vergumveltkiraf gu 53 recela ke Tōkaidō vawa ( 東海道五十三次之内, Tōkaidō Gojūsan-tsugi no uchi ), zovdayan gan Utagawa Hiroshige niponaf yambik, is taneon piskuyun bak 1833-1834 gan Hōeidō.

Tōkaidō vawa tiyir vawapa wale Edo ( re Tokyo ) tiso kelu ke Shogun patectokilik is Kyoto gindafu kelu ke Nipona. Sareon gu Hiroshige, kotafa soluma tiyir vas mon 500 km- numen lanis koyasik bad mon toloya safta exuleyed.

Hiroshige va varaf gwetak dem 53 recela ke zalor zovdayar. Bata gweta ( Ukiyo-e  tazuk) tir lumkirafa gu 37 × 25 cm- ( ton Oban breviz ). Tir lerdeafa ke enk ise va greelt koe Odawara kaatoer.

 Greelt ke Odawara 
Recela ke Odawara-juku ( niponavon 小田原宿  koe Odawara widava wale Hakone meftaxo is Sagami ceda kene Sakawa kuksa zo exoneyer lize zolonafe lamonepe tigiyir.

Folkafe lamone ke Odawara tiyir pilkot ke gijarotifa Hōjō staba bak Sengoku rekola nume baron ( 1561 az 1569 az 1590 ) zo deblameyer ise zo vangiyir.

Gweta ke Hiroshige va nakila remlanisa va klape ke Sakawa kuksa nedir. Lebamaf ebaf buresik va koyasik is tukseem kan epitaksid domegadomegon rembured.

 Dere rupec 

 Stragela 

|style="vertical-align: top;"|

|}
Recela 9 : Odawara  (gweta)
Recela 9 : Odawara  (gweta)
Recela 9 : Odawara  (gweta)